text: 
  To RS'ere
  
  I forvejen har Ford allerede lavet en anden og lidt mindre raket, 
  Escort RS 2000 med 150 hk.. Begge motorer er 4-cyl. og vandkølede 
  2-liter twincamrmaskiner med 16-ventilet topstykke, men hvor den " 
  lille " RS'er har motoren på tværs, har den hidsige udgave med 
  Cosworth-topstykket motoren på langs.
  
  Mens RS 2000 har en kvadratisk motor, det vil sige lige stor boring 
  og slaglængde, er Cosworth-motoren overkvadratisk, boringen er noget 
  større end slaglængden, og så er den forsynet med en Garrett 
  turbolader og intercooler. Derfor ee der så meget mere rabalder på 
  det permanente 4-hjulstræk med en kraftfordeling på 34:66 for og bag. 
  Begge biler er udstyret med Fords egen 5-trins MTX75-gearkasse.
  
  Forskellen på de to biler er, bortset fra det skrækkelige " hollandske
   udtræk " bag på Cosworth'en, transmissionen og visse udstyrsdetaljer, 
  at RS 2000 har en fladere momentkurve end rallyraketten, der skal 
  sparkes op i omdrejninger for få alle 227 hestekræfter i arbejde.
  
  
  
  